Әлім Дәуренұлы Байел

Әлім Дәуренұлы Байел - ( Alim Bayel; 1984 ж. 16 қаңтар, Жамбыл облысы, Тараз қ., Қазақстан) - қазақ дипломаты, Қазақстан Республикасының Әзербайжан Республикасындағы Төтенше және Өкілетті Елшісі.

 Өмірбаяны 
1984 жылы Жамбыл облысы Тараз қаласында дүниеге келген. Таяу Шығыс техникалық университетін (Анкара қ., Түркия) бизнес-әкімшілік мамандығы бойынша тәмамдаған. Джордж Вашингтон университетінің (Вашингтон қ., АҚШ) мемлекеттік басқару саласындағы магистратурасын бітірген. «Болашақ» бағдарламасының түлегі.

Қазақстан Республикасы Президенттік жастар кадр резервінің құрамында.

Қазақ тілінен бөлек, ағылшын, орыс, түрік және әзірбайжан тілдерін жетік меңгерген.

 Мансап 

 2012 - 2014 жж. – Түркітілдес мемлекеттер ынтымақтастық кеңесінің сарапшысы;
 2014 - 2015 жж. – Түркі академиясының халықаралық қатынастар орталығының директоры; ;
 2016 ж. – ҚР Мемлекеттік қызмет істері министрлігінде халықаралық ынтымақтастық басқармасының басшысы;
 2016 - 2018 жж. – ҚР Мемлекеттік қызмет істері және сыбайлас жемқорлыққа қарсы іс-қимыл агенттігінде халықаралық ынтымақтастық басқармасының басшысы, стратегиялық әзірлеу басқармасының басшысы;
 2018 - 2020 жж. – ҚР Түркиядағы Елшілігінің саяси мәселелерге жауапты бірінші хатшысы;
 2020 ж. наурыз – 2023 ж. сәуір аралығында – Қазақстан Республикасының Ыстанбұлдағы Бас консулы..
 2023 ж. 18 сәуірден бастап – Қазақстан Республикасының Әзербайжан Республикасындағы Төтенше және Өкілетті Елшісі

 Марапаттары 

 Халық алғысы медалі
 ІІ сыныпты Төтенше және Өкілетті Уәкіл дипломатиялық дәрежесіне ие.

 Отбасы 
Үйленген, бір қыз тәрбиелеуде.

 Сілтемелер 

 Қазақстан Республикасының Ыстанбұл қаласындағы Бас консулдығы 
 https://www.akorda.kz/kz/memleket-basshysynyn-zharlygymen-alim-daurenuly-bayel-kazakstan-respublikasynyn-azerbayzhan-respublikasyndagy-totenshe-zhane-okiletti-elshisi-lauazymyna-tagayyndaldy-1831827